Vealøs sportskapell

Vealøs sportskapell er et kapell fra 1958 som ligger på Vealøs i Skien kommune, Telemark fylke. Byggverket er i tre og har 100 plasser.

I 1953 ble det nedsatt en komité som skulle arbeide med planer for et sportskapell på Vealøs. I komitéen var det representanter fra KFUM, KFUK, Kristelig Skolelag og Skien Indremisjons Ungdomsforening. Planene ble bifallt av biskop Johannes Smidt. Arbeidet ble satt i gang i 1956, først med å reise en mindre kapellhytte med peisestue, og i påsken 1957 ble denne tatt i bruk første gang. Man innså imidlertid snart at det ikke var økonomi til å realisere de opprinnelige planene om et stort kapell, og det endte med at man heller utvidet kapellhytta med alterparti og tårn. Det nye kapellet ble populært, og allerede i 1960 ble det gjort en utvidelse av peisestua. I november samme år ble bygget innviet av biskop Kaare Støylen. De høye besøkstallene medvirket til at planene om et større kapell ble tatt frem igjen, og i 1968 sto dette ferdig slik arkitekten opprinnelig hadde tegnet det.Henrikssveen, 1986, s. 37

 Referanser 

 Litteratur 



 Eksterne lenker 


Kategori:Kirker i Skien
Kategori:Norske kirker fra 1958
Kategori:Kulturminner i Skien